**ELŐTERJESZTÉS**

Tiszavasvári Város Önkormányzata Képviselő-testületének

2017. január 26-án tartandó ülésére

Az előterjesztés tárgya: **A Tiszavasvári Egyesített Óvodai Intézmény éves nyitvatartási rendjének meghatározása**

Melléklet:1 db

A előterjesztés előadója: Dr. Fülöp Erik polgármester (előadó)

Az előterjesztés témafelelőse: Ostorháziné dr. Kórik Zsuzsanna aljegyző

Ügyiratszám: 1156-2/2017.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30. pontja |
| Szociális és Humán Bizottság | SZMSZ 5. melléklet 1.1., 1.11. pontja |
|  |  |

Az ülésre meghívni javasolt szervek, személyek:

|  |  |
| --- | --- |
| Moravszki Zsoltné –Tiszavasvári Egyesített Óvodai Intézmény, intézményvezető | ekaovoda@gmail.com |
|  |  |
|  |  |
|  |  |
|  |  |

Egyéb megjegyzés:

……………………………………………………………………………………………………………………………………

Tiszavasvári, 2017. január 20.

**Ostorháziné dr. Kórik Zsuzsanna**

témafelelős

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Ostorháziné dr. Kórik Zsuzsanna

**E L Ő T E R J E S Z T É S**

**- a Képviselő-testülethez -**

**A Tiszavasvári Egyesített Óvodai Intézmény éves nyitvatartási rendjének meghatározása**

**Tisztelt Képviselő-testület!**

Az óvodák nyitvatartási rendjét a nemzeti köznevelésről szóló 2011. évi CXC. törvény 83. § (2) bekezdés b) pontja szabályozza, mely szerint „*A fenntartó dönt (…) az óvoda heti és éves nyitva tartási idejének meghatározásáról*.”

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 3. § (7) bekezdése értelmében „ *Az óvoda nyári zárva tartásáról legkésőbb február tizenötödikéig (…) a szülőket tájékoztatni kell.”*

Tiszavasvári városában már évtizedes gyakorlat, hogy az óvodák kapacitásának nyári kihasználatlansága miatt az intézmény két tagóvodája felváltva üzemel az iskolai nyári szünet időtartama alatt, összesen 11 héten keresztül. A nyári zárva tartás ideje alatt hagyományosan két óvoda biztosít ügyeletet azon gyermekek számára, akiknek szülei nem tudják megoldani gyermekük felügyeletét.

Az óvodák nyári zárva tartásának fenntartói meghatározása azért is szükséges, mert az intézményrendszerben dolgozó óvodapedagógusok szabadságát - a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII. 30.) Korm. rendelet 30. § (4) bekezdése alapján - július 1-jétől augusztus 31-éig tartó időszakban kell kiadni. Másrészt a nyári tisztasági festést, nagytakarítást és a szükséges karbantartások és felújítások zavartalan lebonyolítását is a gyermekek távollétében lehet biztonságosan megoldani.

Az óvodák a szülőket - a jogszabályi előírásoknak megfelelően, összhangban a Képviselő-testület döntésével - 2017. február 15-éig tájékoztatják a nyári zárva tartás idejéről és arról is, hogy hol vehetik igénybe a gyermekek a napközbeni ellátást. A szülők írásban nyilatkoznak arról, hogy melyik ügyeletes óvodában kérnek ellátást gyermekük számára a nyári zárva tartás idejére.

**Az elmúlt évek tapasztalata az óvodák éves nyitvatartási rendjével kapcsolatban az alábbi:**

* az ügyeletes óvodák megfelelő színvonalon tudták biztosítani a nyári zárás ideje alatt az óvodai nevelést,
* a „vendég” gyerekek fogadása, ellátása, beszoktatása problémamentes volt,
* a szolgáltatást igénybe-vevő szülők elégedettek voltak,

**Az óvodák javasolt nyitva tartási rendje 2016. évben az alábbi:**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Székhely és telephelyek** | **25.**  **hét** | **26.**  **hét** | **27.**  **hét** | **28.**  **hét** | **29.**  **hét** | **30.**  **hét** | **31.**  **hét** | **32.**  **hét** | **33.**  **hét** | **34.**  **hét** | **35.**  **hét** |
| Minimanó Óvoda | x | x | x | x | x | x | x | x | x | x | x |
| Lurkó-kuckó Óvoda | x | x | x | x | x | x | x | x | x | x | x |
| Fülemüle Zöld Óvoda | x | x | x | x | x | *o* | *o* | *o* | *o* | *o* | *o* |
| Varázsceruza Óvoda | *o* | *o* | *o* | *o* | *o* | x | x | x | x | x | x |

*Megjegyzés: x = zárva*

*o= nyitva*

2017.06.19. - 2017.07.21. - Varázsceruza Óvoda lesz nyitva

2017.07.24. - 2017.08.29. – Fülemüle Zöld Óvoda lesz nyitva

Kérem a Tisztelt Képviselő testületet, hogy az előterjesztést megtárgyalni és a határozat-tervezetet elfogadni szíveskedjék.

Tiszavasvári, 2017. január 20.

**Dr. Fülöp Erik**

**polgármester**

## **1. számú melléklet**

## **TISZAVASVÁRI EGYESÍTETT ÓVODAI INTÉZMÉNY**

## **4440 TISZAVASVÁRI IFJÚSÁG U.8.**

## **Tel/fax: 42/ 372-756**

[ekaovoda@gmail.com](mailto:ekaovoda@t-online.hu)

**OM:033140**

*Ügyiratszám: 96 /2017*

*Tárgy:*  *Az óvoda 2017. évi heti és éves nyitvatartási idejének meghatározása*

**TISZAVASVÁRI POLGÁRMESTERI HIVATAL**

**Önkormányzati és Jogi Osztály**

**4440 Tiszavasvári**

**Városháza tér 4.**

Telefonon történt beszélgetésünkre hivatkozva az alábbiakban tájékoztatom a Tiszavasvári Egyesített Óvodai Intézmény 2017.évi tervezett heti és éves nyitvatartási idejéről.

A nevelőtestület által elfogadott éves munkaterv ezt tartalmazza, melyhez kérem a fenntartó véleményét.

**Az óvodák heti nyitva tartása** a következőképpen alakul:

|  |  |
| --- | --- |
| **Óvoda** | **Nyitva tartás** |
| Minimanó Óvoda Vasvári P.u.67/a | hétfőtől péntekig naponta 6.00. órától - 18.00. óráig |
| Lurkó-kuckó Óvoda Egység u.4/F-G | hétfőtől péntekig naponta 6.00. órától - 18.00. óráig |
| Fülemüle Zöld Óvoda Ifjúság u.8. | hétfőtől péntekig naponta 6.00. órától - 18.00. óráig |
| Varázsceruza Óvoda Gombás A.8.B. | hétfőtől péntekig naponta 6.00. órától - 18.00. óráig |

**Az óvodák éves nyitva tartása**

Az óvodában őszi-, téli-, tavaszi szünet nincs . nevelési év közben az óvodai élet zavartalan működését biztosítva, de az ésszerűség és takarékosság jegyében felmérjük a várható létszámot. Amennyiben a szülői igények alapján a gyerekek létszáma indokolja (a törvény által indítható minimális csoportlétszám, min.13 fő), élünk a csoportok összevonásának a lehetőségével, ügyelet biztosításával.

Az elmúlt évek tapasztalatai szerint az **iskolai szünetek** idején a gyermekek létszáma lecsökken, így ezeken a napokon – előzetes szülői igényfelmérés alapján és a fenntartó jóváhagyásával - az intézmény összevont csoportokban üzemel, vagy zárva tart.

**Szünetek időtartama - A nyári zárva tartás tervezett időpontjai**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Székhely és telephelyek** | **25.**  **hét** | **26.**  **hét** | **27.**  **hét** | **28.**  **hét** | **29.**  **hét** | **30.**  **hét** | **31.**  **hét** | **32.**  **hét** | **33.**  **hét** | **34.**  **hét** | **35.**  **hét** |
| Minimanó Óvoda | x | x | x | x | x | x | x | x | x | x | x |
| Lurkó-kuckó Óvoda | x | x | x | x | x | x | x | x | x | x | x |
| Fülemüle Zöld Óvoda | x | x | x | x | x | *o* | *o* | *o* | *o* | *o* | *o* |
| Varázsceruza Óvoda | *o* | *o* | *o* | *o* | *o* | x | x | x | x | x | x |

*Megjegyzés: x = zárva*

*o= nyitva*

2017.06.19. - 2017.07.21. - Varázsceruza Óvoda lesz nyitva

2017.07.24. - 2017.08.29. – Fülemüle Zöld Óvoda lesz nyitva

Nevelés nélküli munkanapok ( évi 5 nap ) időpontjai és felhasználásuk – intézményi szint- 2016/2017

| **Ssz.** | **Felhasználás tárgya** | **Időpont** | **Érintett**  **Felelős** |
| --- | --- | --- | --- |
|  | 2016/2017 nevelési év évnyitó értekezlet | 2016.09.30. du.14.00.  órától | intézményvezető |
|  | Őszi szakmai alkalmazotti kirándulás ( Mátraverebély Szent kút – Bánk Ökoland) | 2016.10.07. | Szervező, intézményvezető |
|  | 20.éves az Hétszínvirág óvónői bábcsoport | 2016.11....  du.14.00. óra | Bábcsoport vezető, intézményvezető |
|  | Langaméta szakmai nap – Városi Könyvtár programsorozat | 2017.04..... | Munkaközösség vezető, intézményvezető, Könyvtár vezető |

Nevelés nélküli munkanapok időpontjai és felhasználásuk – telephelyi szint - 2016/2017

A törvény által engedélyezett 5 nevelés nélküli munkanapból két nap szakmai program (belső/külső továbbképzés, a PP cél és feladatrendszerét támogató szakmai tapasztalatcsere kirándulás, jó gyakorlat) céljából telephelyi szinten vehető igénybe, ezek a következőek

| **Óvodák** | **Felhasználás célja és tárgya** | **Időpont** | **Felelős** |
| --- | --- | --- | --- |
| **Minimanó Óvoda** | Felkészülés a 2017/2018 nevelési évre, a gyermekek fogadására, | 2017.08.30. | intézményvezető helyettes |
| Szülői értekezlet az új gyermekek szülei részére | 2017.08.31. | intézményvezető helyettes |
| **Lurkó-kuckó Óvoda** | Felkészülés a 2017/2018 nevelési évre a gyermekek fogadására | 2017.08.30. | intézményvezető helyettes |
| Szülői értekezlet az új gyermekek szülei részére | 2017.08.31. | intézményvezető helyettes |
| **Fülemüle Zöld Óvoda** | Felkészülés a 2017/2018 nevelési évre a gyermekek fogadására | 2017.08.30. | intézményvezető helyettes |
| Szülői értekezlet az új gyermekek szülei részére | 2017.08.31. | intézményvezető helyettes |
| **Varázsceruza**  **Óvoda** | Felkészülés a 2017/2018 nevelési évre a gyermekek fogadására | 2017.08.30. | intézményvezető helyettes |
| Szülői értekezlet az új gyermekek szülei részére | 2017.08.31. | intézményvezető helyettes |

A nevelés nélküli munkanapokon – szülői igény esetén – gondoskodunk a gyermekek felügyeletéről.

A nyári időszakban ügyeletet tartó óvoda kiírásában változás történhet abban az esetben, ha a Fenntartó által a Varázsceruza Óvoda felújítására beadott pályázat nyer, illetve a 2017.évi intézményi költségvetésben a felújítási, karbantartási munkák ütemezése másként alakul.

Tiszavasvári, 2017.01.19.

Moravszki Zsoltné

intézményvezető

TISZAVASVÁRI VÁROS ÖNKORMÁNYZATA

KÉPVISELŐ-TESTÜLETE

**……/2017. (I.26.) Kt. számú**

**határozata**

**A Tiszavasvári Egyesített Óvodai Intézmény éves nyitvatartási rendjének meghatározása**

Tiszavasvári Város Önkormányzata Képviselő-testülete a nemzeti köznevelésről szóló 2011. évi CXC. törvény 83. § (2) bekezdés b) pontjában biztosított hatáskörében „**A Tiszavasvári Egyesített Óvodai Intézmény éves nyitvatartási rendjének meghatározásáról” szóló előterjesztéssel kapcsolatban az alábbi döntést hozza:**

1. Jóváhagyja a Tiszavasvári Egyesített Óvodai Intézmény éves nyitvatartási rendjét, mely szerint 2017. június 19. napjától 2017. július 21. napjáig a Varázsceruza Óvoda tart nyitva, 2017. július 24. napjától 2017. augusztus 29. napjáig a Fülemüle Zöld Óvoda tart nyitva .
2. Felkéri a polgármestert, hogy fentiekről tájékoztassa az intézmény vezetőjét a további szükséges intézkedések megtétele céljából.

.

**Határidő: azonnal Felelős: Dr. Fülöp Erik**

**polgármester**